Oficialusis leidinys L 106 , 23/04/2002 p. 0003 - 0006



Komisijos reglamentas (EB) Nr. 687/2002 2002 m. balandžio 22 d. dėl tam tikrų prekių klasifikavimo Kombinuotojoje nomenklatūroje EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo [1] su paskutiniais pakeitimais, padarytais Reglamentu (EB) Nr. 578/2002 [2], ypač į jo 9 straipsnį, kadangi: (1) Siekiant užtikrinti, kad būtų vienodai taikoma minėto reglamento priede išdėstyta Kombinuotoji nomenklatūra, būtina patvirtinti priemones, susijusias su šio reglamento priede nurodytų prekių klasifikavimu. (2) Reglamente (EEB) Nr. 2658/87 nustatytos Kombinuotosios nomenklatūros aiškinimo bendrosios taisyklės. Šios taisyklės taip pat taikomos bet kuriai kitai nomenklatūrai, kuri visiškai ar iš dalies paremta Kombinuotąja nomenklatūra arba kuria nustatomas papildomas Kombinuotosios nomenklatūros padalijimas, ir kuri, siekiant taikyti tarifus ir kitas su prekyba susijusias priemones, yra įdiegta specialiomis Bendrijos nuostatomis. (3) Pagal minėtas bendrąsias taisykles prekės, apibūdintos šio reglamento priedo lentelės 1 skiltyje, turi būti klasifikuojamos pagal tam tikrus 2 skiltyje nurodytus KN kodus remiantis 3 skiltyje išdėstytais paaiškinimais. (4) Pripažįstama, kad informacijos apie privalomus tarifus, kurią valstybių narių muitinės suteikė dėl prekių klasifikavimo Kombinuotojoje nomenklatūroje ir kuri neatitinka šio reglamento nuostatų, turėtojas pagal 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [3], su paskutiniais pakeitimais, padarytais Europos Parlamento ir Tarybos reglamentu (EB) Nr. 2700/2000 [4], 12 straipsnio 6 dalį gali ja remtis trijų mėnesių laikotarpiu. (5) Šiame reglamente nustatytos priemonės atitinka Muitinės kodekso komiteto nuomonę, PRIĖMĖ ŠĮ REGLAMENTĄ: 1 straipsnis Prekės, apibūdintos priedo lentelės 1 skiltyje, Kombinuotojoje nomenklatūroje klasifikuojamos pagal tam tikrus KN kodus, nurodytus minėtos lentelės 2 skiltyje. 2 straipsnis Informacija apie privalomus tarifus, kurią suteikė valstybių narių muitinės ir kuri neatitinka šio reglamento nuostatų, pagal Reglamento (EEB) Nr. 2913/92 12 straipsnio 6 dalies nuostatas ir toliau galima remtis trijų mėnesių laikotarpiu. 3 straipsnis Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. balandžio 22 d. Komisijos vardu Frederik Bolkestein Komisijos narys [1] OL L 256, 1987 9 7, p. 1. [2] OL L 97, 2002 4 13, p. 1. [3] OL L 302, 1992 10 19, p. 1. [4] OL L 311, 2000 12 12, p. 17. -------------------------------------------------- PRIEDAS Prekių aprašymas | Klasifikavimas (KN kodas) | Paaiškinimai | (1) | (2) | (3) | 1.Gaminys (matmenys: I × P × A = 52,5 × 25 × 4,5 cm), skirtas chirurginiams instrumentams sudėti, kurį sudaro dvi atskiros dalys iš lieto perforuoto plastiko.Abi dalys suvožiamos ir sukabinamos kiekviename šone esančiomis metalinėmis sankabomis. Viršutinė dalis yra su dviem metalinėmis rankenomis.Apatinėje dalyje yra specialios formos instrumentams laikyti pritaikyti skyreliai.Gaminys pateikiamas be chirurginių instrumentų.Žr. A nuotrauką | 39269099 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas bei KN kodų 3926, 392690 ir 39269099 formuluotes. Gaminio negalima laikyti chirurginio instrumento ar prietaiso priedu pagal KN kodą 9018. | 2.Rankinis pasaulinės vietos nustatymo sistemos prietaisas (matmenys: A × P × G = 8 × 17,3 × 6,5 cm) su LCD ekranu (įstrižainė 10,4 cm) ir keletu valdymo mygtukų. Prietaisas turi 12 lygiagrečių kanalų imtuvą, kuris gali nuolatos sekti ir, naudodamasis 12 palydovų, apdoroti ir atnaujinti informaciją apie padėtį, taip pat atskiriamą anteną ir veikia maitinamas iš akumuliatoriaus arba iš 10-35 V nuolatinės srovės adapterio.Prietaisas turi tokius priedus:kištukinę jungtį, nedidelę nuotolinio ryšio anteną, cigarečių uždegiklio adapterį, duomenų atnaujinimo kabelį, žinyną ir nešiojimo dėklą.Žr. B nuotrauką | 85269190 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas bei KN kodų 8526, 852691 ir 85269190 formuluotes. Prietaisas neatitinka Kombinuotosios nomenklatūros įžanginių nuostatų II skyriaus B poskyrio reikalavimų, nes nelaikomas neatsiejama civilinio orlaivio dalimi. | 3.Dirbinys, kurį sudaro stovėti skirta aliuminio platforma su gale primontuotu nedideliu ratuku. Priekyje ji sujungta su reguliuojamo ir fiksuojamo aukščio vairavimo kolonėle. Vairavimo kolonėlė yra su nedideliu ratuku ir skersine vairo rankena.Dirbinį galima sulenkti per vairavimo kolonėles ir platformos jungtį.Dirbiniu gali važinėtis tiek vaikai, tiek suaugusieji.Žr. C nuotrauką | 95010090 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas bei KN kodų 9501 ir 95010090 formuluotes. Dirbinys laikomas žaislu su ratukais, skirtu važinėtis vaikams, nors juo gali naudotis ir suaugusieji. 9501 pozicijos formuluotė nedraudžia suaugusiems naudotis tokiais dirbiniais. | 4.Nesurinktas lėktuvo "Boeing TM 767–300ER" plastikinis modelis (1:200), kurio matmenys (i × p × a): 27 × 24,5 × 8 cm. Modelis susideda iš tokių elementų:fiuzeliažo arba pagrindinio korpuso,dviejų sparnų, ant kiekvieno yra po variklį,stabilizatoriaus,kilio,stovo,pjedestalo.Ant pjedestalo ir ant abiejų korpuso šonų užrašytas aviakompanijos pavadinimas. Ant kilio, variklių ir pjedestalo yra aviakompanijos logotipas.Žr. D nuotrauką | 95032010 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas bei KN kodų 9503, 950320 ir 95032010 formuluotes. Dirbinys yra sumažintas modelis, skirtas laisvalaikio pramogoms. | +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------